GOSPIĆ- Susretom između Gospića i Zadra započeo je “Gospić kup 2017“.,natjecanje košarkašica kadetkinja. Gospić kup okuplja ukupno 6 ekipa kadetskog uzrasta. Uz ove dvije spomenute ekipe na Gospić kupu sudjeluju još i Krk,Otočac, FSV iz Rijeke i Vodice. Osim natjecateljskog dijela biti će odigran i prijateljski susret mlađih kadetkinja, odnosno djevojčica 2004.godišta i mlađe, između Gospića i Krka. Cijeli program, očekuje se, potrajati će do 18 sati, uz ukupno 8 susreta, pa svakako ovu, kasno zimsku nedjelju, iskoristite za odlazak na ovo zanimljivo natjecanje i vidite kakva je budućnost hrvatske,ali pogotovo gospićke košarke.